Argentinas befolkning
Store norske leksikon,Geografi,Verdens geografi,Sør-Amerikas geografi,Argentinas geografi
Argentinas befolkning er på på 44 044 811 (INDEC, 2017). Forventet levealder ved fødsel er 76,2 år (Verdensbanken, 2018), og 30 prosent av befolkningen lever under fattigdomsgrensen (2016).
BNP per innbygger er 11 970 dollar (Verdensbanken, 2016), omlag 3,6 prosent lavere enn året før. Befolkningssammensetning Omkring 90 prosent av befolkningen er av europeisk avstamning, først og fremst spansk eller italiensk. Det er også en del av tysk herkomst i landet. I perioden 1857–1939 kom det rundt 5,5 millioner immigranter til Argentina, de aller fleste fra Europa. Det var stor immigrasjon også etter andre verdenskrig. Etter 1950 har immigrantene i langt større grad kommet fra nabolandene, særlig fra Paraguay og Bolivia. Kun en mindre del av befolkningen regner seg som urbefolkning. Mesteparten av urbefolkningen lever i nord, på grensen til Bolivia eller Paraguay, eller spredt i Patagonia og Ildlandet. Folketetthet Folketettheten varierer mye, men landsgjennomsnittet er 15,1 innbyggere per km2. Deler av Gran Chaco, Andesfjellene og Patagonia er nesten folketomme. Folketettheten er størst i de fuktige delene av pampasen, og rundt Buenos Aires. 2/3 av landets befolkning bor på 20 prosent av arealet. Også Andesfjellenes forland i nordvest har en forholdsvis tett bosetning. Religion Grunnloven fastslår at staten skal beskytte den katolske kirke, som også er den dominerende og omfatter rundt 87,7 prosent av befolkningen. Rundt to av befolkningen er protestanter, men det finnes også jødiske og muslimske minoriteter. Språk Landets offisielle språk og morsmål for nesten hele befolkningen er spansk. Uttalen skiller seg fra europeisk spansk, som i hele det spansktalende Latin-Amerika, ved at «lespelyden» [þ] uttales s. Dessuten har de i områdene rundt Buenos Aires en spesiell måte å uttale [lj] på: calle uttales [kaʒe]. Denne særegenheten deler de med Uruguay. Mindre grupper snakker urfolkspråk. Største byer By Innbyggere (siste offisielle folketelling er fra 2010)     Buenos Aires (ikke det som kalles Stor-Buenos Aires eller Gran Buenos Aires) 2 900 000   Córdoba 1 330 023   Rosario 1 198 528   Mendoza  1 086 066   La Plata 649 900 Les mer i Store norske leksikon Argentinas historie Argentinas geografi økonomi og næringsliv i Argentina Eksterne lenker Instituto Nacional de Estadística y Censos: https://www.indec.gob.ar/